[{"text_idx": "#000001", "text": "Gerturatu Eta Lau: hurrengoa, Bilbon"}, {"text_idx": "#000002", "text": "Kantaera oinarri zuen saioarekin hasi genuen atzo Gerturatu Eta Lau ekimena; 60 bat lagun elkartu ziren Donostiako Larratxo Kultur Etxean. Gogoz geratu bazinen edo errepikatzeko asmoz, beste hiru hitzordu izango dituzu hilabete honetan bertan."}, {"text_idx": "#000003", "text": "Maiatzaren 11n izango da hurrengoa, Bilbon. Eneko Lazkoz, Jone Uria, Maider Arregi eta Oihana Iguaran ariko dira bertsotan, 18:30ean hasita, Bilborock aretoan. Gure Esku Legoke saioan entzuleen erabakimena izango da haria: zenbat erabaki hartu behar dira saio batean? Ohiko saioetan nork erabakitzen du zer? Zer erabaki behar du gai-jartzaileak? Zer bertsolariek? Zer erabaki dezake entzuleak? Saio honetan, saio arruntetan gai-jartzailearen esku egoten diren hainbat erabaki hartu beharko ditu publikoak."}]